
ΕΦΗΜΕΡΙΣΤΗΣΚΥΒΕΡΝΗΣΕ8Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

26 ΑΥΓΟΥΣΤΟΥ 1992 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

537 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση ανάθεσης έργου με μίσθωση σ’ ένα (1) συντηρητή ηλεκτρο¬ 
λογιών εγκαταστάσεων από το Ταμείο Παρακαταθηκών και 
Δανείων. 1 

Ανάθεση της διαχείρισης του Β’ Κρατικού Παιδικού Σταθμού Άνω 
Λιοσίων στην Τράπεζα της Ελλάδος. 2 

Ανάκληση της απόφασης του Υπουργού Οικονομικών αριθ. 
2051567/21.8.1990. 3 

Ανάθεση της διαχείρισης του Α’ Κρατικού Παιδικού Σταθμού Άνω 
Λιοσίων στην Τράπεζα της Ελλάδος. 4 

Ίδρυση τμημάτων ΤΕΚ στο ΚΕΤΕΚ Καλαμακίου. 5 

Χορήγηση άδειας ίδρυσης και λειτουργίας Ωδείου στη Νικολέττα 
Πανταζάτου. 6 

Χορήγηση άδειας ίδρυσης και λειτουργίας Μουσικής Σχολής στα 
Νέα Λιόσια. 7 

Χορήγηση άδειας ίδρυσης και λειτουργίας Ωδείου στην Κλεονίκη 
Ριζοπούλου. 8 

Σωσίβιο πεταλοειδούς σχήματος... 9 

Τροποποίηση της 330/56/15.1.1992 απόφασης του Γενικού 
Γραμματέα του Υπουργείου Περιβάλλοντος, Χωροταξίας και 
Δημοσίων Έργων «συγκρότηση Κεντρικού Συμβουλίου Χωρο¬ 


ταξίας, Οικισμού και Περιβάλλοντος» (ΦΕΚ 3ί/Β’).10 

Άδεια λειτουργίας (ανανέωση) έπειτα από μηχανολογικό εκσυγχρο¬ 
νισμό και κτιριακή επέκταση εργοστασίου παραγωγής φαρμα¬ 
κευτικών και καλλυντικών προϊόντων της ΑΕ ΙΙΟΕΤΟΗ ΜΙ- 
ΟΗΑΕΙδ, στην Κοινότητα Κρυονερίου του Νομού Αττικής. . 11 

Σύσταση ίδιου Νομικού προσώπου στην Κοινότητα Αιγών Ν. 
Αχαΐας με την επωνυμία «Σχολική Επιτροπή Δημοτικού Σχο¬ 


λείου Αιγών».12 

Τροποποίηση του Οργανισμού Εσωτερικής Υπηρεσίας της Κοινότη¬ 
τας Κρητηνίας Ν. Δωδεκανήσου.13 

Σύσταση ίδιου Νομικού Προσώπου στην Κοινότητα Μαντουδίου του 
Νομού Εύβοιας με την επωνυμία «ΚΟΙΝΟΠΝΕΥΜΑΤΙΚΟ ΚΕ¬ 
ΝΤΡΟ ΚΟΙΝΟΤΗΤΑΣ ΜΑΝΤΟΥΔΙΟΥ ΕΥΒΟΙΑΣ».14 

Τροποποίηση άδειας ίδρυσης και λειτουργίας Ιδιωτικής Μαιευτικής 
Γυναικολογικής Κλινικής Βασιλείου Γ. Μακρυδήμα.15 

Σύσταση Αναπτυξιακού Συνδέσμου με την επωνυμία «Αναπτυξιακός 
Σύνδεσμος ορεινών και μειονεκτικών κοινοτήτων Επαρχίας 
Φαρσάλων Νομού Λάρισας».16 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ, 2061214/1177 (1) 

Έγκριση ανάθεσης έργου με μίσθωση σ’ ένα (1) συντηρητή ηλεκτρολο- 
γικών εγκαταστάσεων από το Ταμείο Παρακαταθηκών και Δανείων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87 «προσλήψεις στο 
Δημόσιο Τομέα, κοινωνικός έλεγχος στη δημόσια διοίκηση, πολιτικά δι¬ 
καιώματα και άλλες διατάξεις» (ΦΕΚ 195/Α'/87). 

2. Την αριθ. 156/20.7.92 απόφαση του Πρωθυπουργού. 

3. Την εγκύκλιο του Υπουργείου Προεδρίας της Κυβέρνησης με αριθ. 
ΔΙΠΙΔ/Φ91/96/3029/28.3.88. 

4. Την αριθ. 2289/10.2.92 απόφαση του Διοικητικού Συμβουλίου 
του Ταμείου Παρακαταθηκών και Δανείων. 

5. Το Π.Δ/γμα 5.6.1991 «σύσταση Γενικής Γραμματείας Οικονο¬ 
μικής Πολιτικής και Συστημάτων στο Υπουργείο Οικονομικών» (ΦΕΚ 
199/Α-/1991). 

6. Την αριθ. 33361/5.9.91 υπουργική απόφαση «μεταβίβαση εξου¬ 
σίας υπογραφής σύμφωνα με το άρθρο 7 παρ. 1 του Ν. 1943/91» 
(ΦΕΚ 703/Β’/91). 

7. Το αριθ. 10235/11.2.1992 έγγραφο του Ταμείου Παρακαταθη¬ 
κών και Δανείων, αποφασίζουμε: 

Εγκρίνουμε την ανάθεση με σύμβαση μίσθωσης έργου σ’ ένα (1) συ¬ 
ντηρητή ηλεκτρολογικών εγκαταστάσεων από το Ταμείο Παρακαταθη¬ 
κών και Δανείων, για ένα (1) χρόνο, για τη συνεχή επίβλεψη της καλής 
λειτουργίας είτε ως προληπτική συντήρηση είτε ως επισκευή των κλιμα¬ 
τιστικών και ηλεκτρομηχανολογικών εγκαταστάσεων των μεγάρων του 
Ταμείου. 

Τόπος εκτελέσεως του έργου ορίζονται τα μέγαρα του Ταμείου επί 
των οδών Ακαδημίας 40 και Πατησίων 34. 

Η ανωτέρω ανάθεση με σύμβαση μίσθωσης έργου γίνεται γιατί στο 
Ταμείο δεν υπηρετεί υπάλληλος τέτοιας ειδικότητας. 

Τα απαιτούμενα προσόντα είναι πτυχίο ηλεκτρολογικών και τηλεπι¬ 
κοινωνιακών συστημάτων. 

Το συνολικό ποσό της αμοιβής για την εκτέλεση του παραπάνω έρ¬ 
γου καθορίζουμε στο ποσό μέχρι του ενός εκατομμυρίου (1.000.000) 
δραχμών. 

Η σχετική δαπάνη θα βαρύνει τις πιστώσεις του Προϋπολογισμού του 
Ταμείου Παρακαταθηκών και Δανείων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Αυγούστου 1992 
Με εντολή Υπουργών 

ΟΙ ΓΕΝΙΚΟΙ ΓΡΑΜΜΑΤΕΙΣ ΤΩΝ ΥΠΟΥΡΓΕΙΩΝ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

Ν. ΑΡΓΥΡΟΠΟΥΛΟΣ Σ. ΑΠΕΡΓΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2060812/5804/0024 (2) 

Ανάθεση της διαχείρισης του Β' Κρατικού Παιδικού Σταθμού Άνω Λιο¬ 
σίων στην Τράπεζα της Ελλάδος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «διαχείριση νομικών 
προσώπων, από την Τράπεζα της Ελλάδος». 

2. Το από 7.10.1958 Β. Δ/γμα (ΦΕΚ 175/Α724.10.1958) «τρο¬ 
ποποίηση του από 20.1.1932 Π. Δ/τος». 

3. Το Π. Δ/γμά 496/1974 «περί λογιστικού Ν.Π.Δ.Δ.». 

4. Το Π. Δ/γμα 1127/11.12.80 (ΦΕΚ 284/Α'/80) «περί ιδρύ- 
σβως Εθνικού Παιδικού Σταθμού Δροσουπόλεως - Άνω Λιοσίων στην 
περιοχή Άνω Λιοσίων Νομού Αττικής». 

5. Το Π. Δ/γμα 419/21.6.1982 (ΦΕΚ 76/Α'/28.6.82), με το 
οποίο το ανωτέρω Ν.Π.Δ.Δ. μεταφέρθηκε και μετονομάστηκε από 
Εθνικό Παιδικό Σταθμό Δροσουπόλεως - Άνω Λιοσίων σε Β' Εθνικό 
Παιδικό Σταθμό Άνω Λιοσίων. 

6. Το Ν. 1431/84 (ΦΕΚ 46/Α'/16.4.84), με τον οποίο οι Ειδικοί 
Παιδικοί Σταθμοί κ.λπ. μετονομάζονται σε Κρατικούς Παιδικούς Σταθ¬ 
μούς. 

7. Το έγγραφο της Τράπεζας της Ελλάδας αριθ. 23510/29.7.92, 
με το οποίο ζητείται η ανάθεση της ταμιακής διαχείρισης του Β’ Κρατι¬ 
κού Παιδικού Σταθμού Άνω Λιοσίων, Νομού Αττικής, στην Τράπεζα 
της Ελλάδας, Κεντρικό Κατάστημα. 

8. Την απόφαση του Υπουργού Οικονομικών αριθ. 1092170/ 
1378/0006/15.10.1991 (ΦΕΚ 846/Β'/15.10.1991) «μεταβί¬ 
βαση της Εξουσίας να υπογράφουν με εντολή Υπουργού στο Γεν. Γραμ¬ 
ματέα, Γεν. Δ/ντή, στους Προϊσταμένους Δ/νσεων, Τμημάτων κ.λπ.», 
αποφασίζουμε: 

Η ταμειακή διαχείριση του Β' Κρατικού Παιδικού Σταθμού Άνω 
Λιοσίων, Νομού Αττικής, ν’ ασκείται από την Τράπεζα της Ελλάδας, 
σύμφωνα με τις διατάξεις του από 20.1.1932 Π. Δ/τος «διαχείριση νο¬ 
μικών προσώπων από την Τράπεζα της Ελλάδος», όπως αυτό τροπο¬ 
ποιήθηκε με το από 7.10.1958 Β. Δ/γμα. 

Το ανωτέρω νομικό πρόσωπο θα εξυπηρετείται από την Τράπεζα της 
Ελλάδας, Κεντρικό Κατάστημα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Αυγούστου 1992 
Με εντολή Υπουργού 
Ο Διευθυντής 

ΓΕΩΡΓΙΟΣ ΚΑΡΤΣΩΝΑΣ 

-♦- 

Αριθ. 2059561/5739/0024 (3) 

Ανάκληση της απόφασης του Υπουργού Οικονομικών αριθ. 2051567/ 
21.8.1990. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «διαχείριση νομικών 
προσώπων από την Τράπεζα της Ελλάδος». 

2. Το από 7.10.1958 Β. Δ/γμα (ΦΕΚ 175/Α'/24.10.1958) «τρο¬ 
ποποίηση του από 20.1.1932 Π. Δ/γος». 

3. Το Π. Δ/γμα. 496/74 «περί Λογιστικού Ν.Π.Δ.Δ.». 

4. Την απόφασή μας αριθ. 2051567/21.8.1990 «ανάθεση της δια¬ 
χείρισης του Περιφερειακού Γενικού Νοσοκομείου Αθηνών στην Τρά¬ 
πεζα της Ελλάδος». 

5. Την απόφαση Α3β/ΟΙΚ 281/7.1.87 (ΦΕΚ 16/Β'/16.1.87), 
με την οποία το ανωτέρω Ν.Π.Δ.Δ. μετονομάσθηκε από Γενικό Νοσο¬ 
κομείο Αθηνών σε Περιφερειακό Γενικό Νοσοκομείο Αθηνών. 

6. Το έγγραφο της Τράπεζας της Ελλάδος αριθ. 22655/ 
21.7.1992, με το οποίο ζητείται η μεταφορά του λογ/σμού της Ταμια¬ 
κής διαχείρισης του ανωτέρω Ν.Π.Δ.Δ. από την Τράπεζα της Ελλάδος, 
Κεντρικό Κατάστημα, στην Εθνική Τράπεζα της Ελλάδος, Υποκ/μα 
Χολαργού. 

7. Την απόφαση του Υπουργού Οικονομικών αριθ. 1092170/ 
1378/0006/15.10.91 (ΦΕΚ 846/Β'/15.10.91) «μεταβίβαση της 
εξουσίας να υπογράφουν με εντολή Υπουργού στο Γενικό Γραμματέα, 
Γενικό Δ/ντή, στους Προϊσταμένους Δ/νσεων, Τμημάτων κ.λπ.», απο¬ 
φασίζουμε: 


Ανακαλούμε ... την ανωτέρω απόφασή μας αριθ. 2051567/ 
21.8.1990, αναφορικά με την ανάθεση της Ταμιακής Διαχείρισης του 
Περιφερειακού Γενικού Νοσοκομείου Αθηνών και ορίζουμε όπως το τα¬ 
μιακό υπόλοιπο του λογ/σμού μεταφερθεί σε λογαριασμό που θα τηρεί¬ 
ται στην Εθνική Τράπεζα της Ελλάδος, Υποκ/μα Χολαργού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Αυγούστου 1992 

Με εντολή Υπουργού 
Ο Διευθυντής 

ΓΕΩΡΓΙΟΣ ΚΑΡΤΣΩΝΑΣ 
-♦- 

Αριθ. 2061140/5810/0024 (4) 

Ανάθεση της διαχείρισης του Α' Κρατικού Παιδικού Σταθμού Άνω Λιο¬ 
σίων στην Τράπεζα της Ελλάδος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «διαχείριση νομικών : 
προσώπων, από την Τράπεζα της Ελλάδος». 

2. Το από 7.10,1958 Β. Δ/γμα (ΦΕΚ 175/Α'/24.10.1958) «τρο¬ 
ποποίηση του από 20.1.1932 Π. Δ/τος». 1 

3. Το Π. Δ/γμα 496/1974 «περί λογιστικού Ν.Π.Δ.Δ.». 

4. Το Π. Δ/γμα 165/28.7.73 (ΦΕΚ 178/Α'/17.8.73) «περί ιδρύ- 
σεως Εθνικού Παιδικού Σταθμού Άνω Λιοσίων στην κοινότητα Άνω ι 
Λιοσίων Νομού Αττικής». 

5. Το Ν. 1431/84 (ΦΕΚ 46/Α'/16.4.84), με τον οποίο οι Ειδικοί 
Παιδικοί Σταθμοί κ.λπ. μετονομάζονται σε Κρατικούς Παιδικούς Σταθ¬ 
μούς. 

6. Το έγγραφο της Τράπεζας της Ελλάδας αριθ. 23731/30.7.92, 
με το οποίο ζητείται η ανάθεση της ταμιακής διαχείρισης του Α' Κρατι¬ 
κού Παιδικού Σταθμού Άνω Λιοσίων, Νομού Αττικής, στην Τράπεζα 
της Ελλάδας, Κεντρικό Κατάστημα. 

7. Την απόφαση του Υπουργού Οικονομικών αριθ. 1092170/ 
1378/0006/15.10.1991 (ΦΕΚ 846/Β'/15.10.1991) «μεταβί¬ 
βαση της Εξουσίας να υπογράφουν με εντολή Υπουργού στο Γεν. Γραμ¬ 
ματέα, Γεν. Δ/ντή, στους Προϊσταμένους Δ/νσεων, Τμημάτων κ.λπ.», 
αποφασίζουμε: 

Η ταμειακή διαχείριση του Α' Κρατικού Παιδικού Σταθμού Άνω 
Λιοσίων, Νομού Αττικής, ν’ ασκείται από την Τράπεζα της Ελλάδας, 
σύμφωνα με τις διατάξεις του από 20.1.1932 Π. Δ/τος «διαχείριση νο- ι 
μικών προσώπων από την Τράπεζα της Ελλάδος», όπως αυτό τροπο¬ 
ποιήθηκε με το από 7.10.1958 Β. Δ/γμαί 

Το ανωτέρω νομικό πρόσωπο θα εξυπηρετείται από την Τράπεζα της 
Ελλάδας, Κεντρικό Κατάστημα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Αυγούστου 1992 

Με εντολή Υπουργού 1 

Ο Διευθυντής 

ΓΕΩΡΓΙΟΣ ΚΑΡΤΣΩΝΑΣ 
' --♦- 

Αριθ. 113106 (5) 

Ίδρυση τμημάτων ΤΕΚ στο ΚΕΤΕΚ Καλαμακίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.Δ. 212/69 «περί Οργανώσεως και Διοική- 

σεως του ΟΑΕΔ». · 

2. Τις διατάξεις του’Β,Δ. 405/71 «περί Οργανώσεως, Συγκροτή- 
σεως και Λειτουργίας των Υπηρεσιών του ΟΑΕΔ». 

3. Τις διατάξεις του Ν. 709/77 «περί καθιερώσεως κινήτρων επαγ- : 
γελματικής κατάρτισης εργατικού δυναμικού και ρυθμίσεως συναφών 
θεμάτων», αποφασίζουμε: 

Άρθρο 1 

Ιδρύουμε στο ΚΕΤΕΚ Καλαμακίου Τμήματα Ταχύρρυθμης Επαγγ/ 
κής Κατάρτισης με γενική ονομασία «Επαγγέλματα Βουνού» και συγκε¬ 
κριμένα στις εξής ειδικότητες: «Πρώτες Βοήθειες Βουνού», «Εκπαιδευ- ί 
τές στο σκι αντοχής», «Εκπαιδευτές στο σκι καταβάσεων», «Συνοδοί' 

Βουνού», «Μηχανικοί αναβατήρων», «Διευθυντικά Στελέχη», «Στελέχη 
Εμπορικού Τομέα», «Εκπαιδευτές Ποδηλάτου», «Πρώτες Βοήθειες Πί¬ 
στας», «Δόκιμοι οδηγοί», «Στελέχη Υποδοχής-Εμψύχωσης», «Στελέχη 
Εστίασης - Διανυκτέρευσης». 

Άρθρο 2 

Σκοπός των ιδρυομένων τμημάτων είναι η Επαγγελματική Κατάρ¬ 
τιση του Εργατικού Δυναμικού με το σύστημα Ταχύρρυθμης Επαγγελ¬ 
ματικής Κατάρτισης, καθώς και η ανάπτυξη των ορεινών Τουριστικών 
Τοποθεσιών της Ελλάδας. 

Άρθρο 3 

Τα προσόντα των υποψηφίων για εκπαίδευση και η διάρκεια της εκ¬ 
παίδευσης καθορίζονται με βάση τις ισχύουσες διατάξεις. 

Άρθρο 4 

Η λειτουργία των Ιδρυομένων Τμημάτων καθορίζεται με τον Κανονι¬ 
σμό Λειτουργίας Εκπαιδευτικών Μονάδων ΤΕΚ. 

Κάθε άλλη λεπτομέρεια αναγκαία για την εκτέλεση της παρούσας 
ρυθμίζεται με απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Αυγούστου 1992 

Η Διευθύντρια κ.α.α. 

Γ. ΚΟΝΤΟΓΕΩΡΓΟΠΟΥΛΟΣ 

-♦- 

Αριθ. ΥΠΠΟ/ΚΑΤΕΧΝ/Α/24189/1473 (6) 

Χορήγηση άδειας ίδρυσης και λειτουργίας Ωδείου στη Νικολέττα Πα- 

νταζάτου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «περί Οργανισμού του Υπουργείου Πολιτι¬ 
σμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών ιδρυμά¬ 
των». 

4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων, ως και το από 
11.11.57 Β.Δ. «περί κυρώσεως του εσωτερικού κανονισμού του Ωδείου 
Θεσσαλονίκης». 

5. Το άρθρο 29 του Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «προστασία και ανάπτυξη της Κι¬ 
νηματογραφίας και άλλες διατάξεις του Υπουργείου Πολιτισμού». 

7. Την απόφαση αριθ. ΥΠΠΟ/ΓΝΟΣ 33990/31.8.87 «προϋποθέ¬ 
σεις λειτουργίας Τμήματος Κρουστών», ΥΠΠΟ/ΓΝΟΣ/33992/ 
31.8.87 «προϋποθέσεις λειτουργίας Τμήματος Κλασσικής Κιθάρας» 
(ΦΕΚ 500/Β'/87), ΥΠΠΟ/ΓΝΟΣ/33991/23.10.87 «προϋποθέσεις 
λειτουργίας Τμήματος Κλαβικύμβαλου (τσέμπαλο) (ΦΕΚ 609/Β'/ 
87). 

8. Την αριθ. ΥΠΠΟ/ΓΝΟΣ/49095/30.10.91 απόφαση «μεταβί¬ 
βαση αρμοδιοτήτων Υπουργού και δικαιώματος υπογραφής “με εντολή 
Υπουργού” στους Γενικούς Γραμματείς, Γεν. Δ/ντές και Προϊσταμέ¬ 
νους των Δ/νσεων, Τμημάτων και Γραφείων της Κ.Υ. του ΥΠ.ΠΟ.» 
(ΦΕΚ 987/Β /28.11.1991). 

9. Το από 27.7.1992 πρακτικό αυτοψίας της Πολεοδομίας Δήμου 
Θηβαίων. 

10. Την από 21.5.1992 αίτηση της Νικολέττας Πανταζάτου με τα 
συνημμένα δικαιολογητικά, αποφασίζουμε: 

1. Χορηγούμε στη Νικολέττα Πανταζάτου άδεια ίδρυσης και λει¬ 
τουργίας Ωδείου, που θα στεγασθεί στο κτίριο της οδού Δημοκρίτου αρ. 
4 στη Θήβα και θα έχει την επωνυμία «ΚΑΔΜΙΟ ΩΔΕΙΟ ΘΗΒΩΝ». 

2. Το Ωδείο θα λειτουργήσει με τις εξής Σχολές και Τμήματα: 

Α. Σχολή Ανωτέρων θεωρητικών μαθημάτων και Συνθέσεως, με 

τμήματα: 1) Ωδικής, 2) Αρμονίας, 3) Ενοργανώσεως, 4) Αντιστίξεως, 
5) Φυγής. 

Β. Σχολή Ενοργάνου Μουσικής, με Τμήματα: 1) Πληκτών, 2) Εγ¬ 
χόρδων, 3) Πνευστών, 4) Κλασσικής κιθάρας. 

Γ. Σχολή Μονωδίας με Τμήματα Μονωδίας και Μελοδραματι- 
κής. 


Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας δεν επιτρέπεται η φοίτηση 
περισσότερων των δεκαπέντε (15) σπουδαστών. 

4. Η άδεια ισχύει από το σχολικό έτος 1992-93. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Ιουλίου 1992 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 

,-“ 4 - 

Αριθ. ΥΠΠΟ/ΚΑΤΕΧΝ/Α/36793 (7) 

Χορήγηση άδειας ίδρυσης και λειτουργίας Μουσικής Σχολής στα Νέα 

Λιόσια. . 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «περί Οργανισμού του Υπουργείου Πολιτι¬ 
σμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών ιδρυμά¬ 
των». 

4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων, ως και το από 
11.11.57 Β.Δ. «περί κυρώσεως του εσωτερικού κανονισμού του Ωδείου 
Θεσσαλονίκης». 

5. Το άρθρο 29 του Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «προστασία και ανάπτυξη της Κι¬ 
νηματογραφίας και άλλες διατάξεις του Υπουργείου Πολιτισμού». 

7. Την απόφαση αριθ. ΥΠΠΟ/ΓΝΟΣ 33990/31.8.87 «προϋποθέ¬ 
σεις λειτουργίας Τμήματος Κρουστών», ΥΠΠΟ/ΓΝΟΣ/33992/ 
31.8.87 «προϋποθέσεις λειτουργίας Τμήματος Κλασσικής Κιθάρας» 
(ΦΕΚ 500/Β’/87), ΥΠΠΟ/ΓΝΟΣ/33991/23.10 87 «προϋποθέσεις 
λειτουργίας Τμήματος Κλαβικύμβαλου (τσέμπαλο) (ΦΕΚ 609/Β’/ 
87). 

8. Την αριθ. ΥΠΠΟ/ΓΝΟΣ/49095/30.10.91 απόφαση «μεταβί¬ 
βαση αρμοδιοτήτων Υπουργού και δικαιώματος υπογραφής “με εντολή 
Υπουργού” στους Γενικούς Γραμματείς, Γεν. Δ/ντές και Προϊσταμέ¬ 
νους των Δ/νσεων, Τμημάτων και Γραφείων της Κ.Υ. του ΥΠ.ΠΟ.» 
(ΦΕΚ 987/Β'/28.11.1991). 

9. Το από 24.7.1992 Πρακτικό αυτοψίας της Επιτροπής ελέγχου 
κτιρίων Σχολών Χορού και Μουσικής. 

10. Την από 29.7.1992 αίτηση των Ε. Χριστοδούλου και Μαρίας 
Ασημίνας, εκπροσώπων της Ομορρύθμου Εταιρείας «Σχολή Ε. Χριστο¬ 
δούλου - Μ. Ασημίνα Ο.Ε.» με τα συνημμένα δικαιολογητικά, αποφα¬ 
σίζουμε: 

1. Χορηγούμε στην Ομόρρυθμη Εταιρεία «Σχολή Ε. Χριστοδούλου - 
Μ. Ασημίνα Ο.Ε.» άδεια ίδρυσης και λειτουργίας Μουσικής Σχολής, 
που θα στεγασθεί στο κτίριο επί των οδών Μανάκη αρ. 28 και Αίαντος 
στα Νέα Λιόσια και θα έχει την επωνυμία «Ασημίνα Χριστοδούλειος 
Μουσική Σχολή». 

2. Η Μουσική Σχολή θα λειτουργήσει τα Τμήματα: 

1) Ωδικής, 2) Αρμονίας, 3) Πληκτών, 4) Κλασσικής κιθάρας. 

3. Στην αίθουσα ομαδικής διδασκαλίας δεν επιτρέπεται η φοίτηση: 
περισσότερων των δεκαπέντε (15) σπουδαστών. 

4. Η άδεια ισχύει από το σχολικό έτος 1992-93. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Ιουλίου 1992 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 

Αριθ. ΥΠΠΟ/ΚΑΤΕΧΝ/Α/33147/1298 (8) 

Χορήγηση άδειας ίδρυσης και λειτουργίοις Ωδείου στην Κλεονίκη Ριζο- 

πούλου. 


Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «περί Οργανισμού του Υπουργείου Πολιτι¬ 
σμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών ιδρυμά¬ 
των». 

4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων, ως και το από 
11.11.57 Β.Δ. «περί κυρώσεως του εσωτερικού κανονισμού του Ωδείου 
Θεσσαλονίκης». 

5. Το άρθρο 29 του Ν. 1158/81 «περί οργανώσεως και διοικήσεως 
Σχολών Ανώτερος Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «προστασία και ανάπτυξη της Κι¬ 
νηματογραφίας και άλλες διατάξεις του Υπουργείου Πολιτισμού». 

7. Την απόφαση αριθ. ΥΠΠΟ/ΓΝΟΣ 33990/31.8.87 «προϋποθέ¬ 
σεις λειτουργίας Τμήματος Κρουστών», ΥΠΠΟ/ΓΝΟΣ/33992/ 
31.8.87 «προϋποθέσεις λειτουργίας Τμήματος Κλασσικής Κιθάρας» 
(ΦΕΚ 500/Β-/87), ΥΠΠΟ/ΓΝΟΣ/33991/23.10.87 «προϋποθέσεις 
λειτουργίας Τμήματος Κλαβικύμβαλου (τσέμπαλο) (ΦΕΚ 609/Β'/ 
87). 

8. Την αριθ. ΥΠΠΟ/ΓΝΟΣ/49095/30.10.91 απόφαση «μεταβί¬ 
βαση αρμοδιοτήτων Υπουργού και δικαιώματος υπογραφήξ “με εντολή 
Υπουργού” στους Γενικούς Γραμματείς, Γεν. Δ/ντές και Προϊσταμέ¬ 
νους των Δ/νσεων, Τμημάτων και Γραφείων της Κ.Υ. του ΥΠ.ΠΟ.» 
(ΦΕΚ 987/Β-/28.11.1991). 

9. Το από 25.7.1992 πρακτικό αυτοψίας της Επιτροπής ελέγχου 
κτιρίων Σχολών Χορού και Μουσικής. 

10. Την από 8.7.1992 αίτηση της Νίκης Ριζοπούλου με τα συνημ¬ 
μένα δικαιολογητικά, αποφασίζουμε: 

1. Χορηγούμε στην Κλεονίκη Ριζοπούλου άδεια ίδρυσης και λειτουρ¬ 
γίας Ωδείου, που θα στεγασθεί στο κτίριο της οδού Κ. Ωραιοπούλου αρ. 
29 στο Νέο Ηράκλειο και θα έχει την επωνυμία «Ωδείο Νίκης Ριζοπού- 
λου». 

2. Το Ωδείο θα λειτουργήσει τις εξής Σχολές και Τμήματα: 

Α. Σχολή Ανωτέρων θεωρητικών μαθημάτων και Συνθέσεως, με 
τμήματα: 

1) Ωδικής, 2) Αρμονίας, 3) Ενοργάνωσης, 4) Αντίστιξης, 5) Φυγής. 

Β. Σχολή Ενοργάνου Μουσικής, με Τμήματα: 

1) Πληκτών, 2) Εγχόρδων, 3) Πνευστών, 4) Κλασσικής κιθάρας. 

Γ. Σχολή Μονωδίας με Τμήματα Μονωδίας και Μελοδραματι¬ 
κής. 

Δ. Σχολή Βυζαντινής Μουσικής. 

Η άδεια που χορηγήθηκε με την αριθ. ΚΑΤΕΧΝ/Δ/23811/ 
4.8.1987 απόφασή μας «χορήγηση άδειας ίδρυσης και λειτουργίας 
Μουσικής Σχολής στην Κλεονίκη Ριζοπούλου» (ΦΕΚ 466/Β'/ 
28.8.1987) ανακαλείται. 

3. Στην αίθουσα ομαδικής διδασκαλίας δεν επιτρέπεται η φοίτηση 
περισσότερων των δεκαπέντε (15) σπουδαστών. 

4. Η άδεια ισχύει από το σχολικό έτος 1992-93. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Ιουλίου 1992 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 

- + - 

Αριθ. 1218.27/1/92 (9) 

Σωσίβιο πεταλοειδούς σχήματος. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τον Κανονισμό 31 του κεφαλαίου III των τροποποιήσεων 1983 
της ΔΣ 80ΓΑ5 74 (Π.Δ. 126/87, ΦΕΚ 70/Ά/87). 

2. Τον Κανονισμό 5 του κεφαλαίου I της ΔΣ 80ΕΑ3 74 Ν. 
1045/80 (ΦΕΚ 95/Α-/80). 

3. Το άρθρο 9 του Π.Δ. 917/79 «περί εγκρίσεως και θέσεως εις 


εφαρμογή Κανονισμού περί επιθεωρήσεως των τουριστικών πλοίων» 
(ΦΕΚ 257/Α'/79). 

4. Τα άρθρα 9,14,17,36 και 44 του Β.Δ. 36/67 (ΦΕΚ 9/Α-/67) 
«περί εγκρίσεως κανονισμού περί σωστικών μέσων των πλοίων». 

5. Το άρθρο 14 του Π.Δ. 270/88 (ΦΕΚ 120/Α') Κανονισμός για 
την καταλληλότητα και τις επιθεωρήσεις μικρών επαγγελματικών 
πλοίων που παραλαμβάνουν επιβάτες και εκτελούν θαλάσσιες πλόες μι¬ 
κρής απόστασης και πλόες εσωτερικής ναυσιπλοΐας, αποφασίζουμε: 

Άρθρο 1 

1. Επιτρέπεται σε ελληνικά εμπορικά πλοία ολικού μήκους μέχρι εί¬ 
κοσι ένα (21) μέτρων που μεταφέρουν επιβάτες να φέρονται σωσίβια πε¬ 
ταλοειδούς σχήματος αντί κυκλικών σωσιβίων. 

2. Το σωσίβιο αυτού του τύπου προκειμένου να γίνεται αποδεκτό 
πρέπει να πληρεί τις ακόλουθες κατασκευαστικές προδιαγραφές: 

α) Να έχει άντωση τουλάχιστον 14,5 ΚΟΚ μετά 24ωρη παραμονή 
σε γλυκό νερό. 

β) Να έχει βάρος τουλάχιστον 2,5 ΚΟΚ αλλά όχι περισσότερο από 6 
ΚΟΚ. 


(ΣΧΗΜΑ) 

(5 εκατοστά) 


γ) Το εν λόγω σωστικό μέσο να έχει την εικονιζόμενη στο ως άνω 
σχήμα μορφή με άθροισμα της εσωτερικής και εξωτερικής περιμέτρου 
220 εκατοστών, μέγιστα εσωτερικά ανοίγματα Μ = 30 εκατ., Π1 = 
28 εκ. και Π2 = 18 εκατ., μήκος ΜΙ = 80 εκατ. και διατομή δε 
10x15 εκατ. 

δ) Να μην παρουσιάζει τόσο το σωσίδιο όσο και το αντωτικό υλικό 
μετά από βύθιση και συνεχή παραμονή σε πετρέλαιο ντήζελ, φθορές, 
ρωγμές ή άλλου είδους παραμορφώσεις. 

ε) Το αντωτικό υλικό πρέπει να συμμορφούται με τις απαιτήσεις της 
προηγούμενης παραγράφου (δ) και επιπλέον να επανέρχεται στην αρ¬ 
χική του κατάσταση μέσα σε 24 ώρες μετά την αφαίρεση βάρους εκατό 
(100) χιλιογράμμων που τοποθετείται επί (6) συνεχείς ώρες επάνω σε 
όλη την οριζόντια επιφάνειά του. 

στ) Η εξωτερική επένδυση να είναι αδιάβροχη, να έχει ενσωματωμέ¬ 
νες τις υποδοχές συγκράτησης του περιφερειακού σχοινιού και η ραφή 
της να γίνεται με θερμοσυγκόλληση. 

ζ) Να φέρει περιφερειακά σχοινί διαμέτρου τουλάχιστον 9,5 Μ/Μ και 
όχι μεγαλύτερης των 1,5 ΟΜ, συνολικού μήκους δύο (2) μέτρων, που 
να επιτρέπει την ταχεία και εύκολη χρησιμοποίησή του από άτομο που 
βρίσκεται στη θάλασσα. 

η) (I) Να υπάρχουν με ανεξίτηλο τρόπο τυπωμένα στην επένδυση: 

α) Ο τύπος και το όνομα του κατασκευαστή. 

β) Ο μήνας και το έτος κατασκευής. 

γ) Η παραγωγή σύμφωνα με το κατατεθειμένο στη ΔΕΕΠ πρότυπο 
δείγμα, που έχει εγκριθεί με την 1218.27/1/92/27.7.92 απόφαση 
ΥΕΝ. 

(II) Η σήμανση να αντέχει στις δοκιμές που θα εκτελούνται για την 
έγκρισή του. 


Άρθρο 2 

Ως προς τους ελέγχους και τις δοκιμές των υλικών, τον αριθμό των 
σωσιβίων που θα φέρει κάθε υπόχρεο πλοίο και τις λοιπές απαιτήσεις 
καθώς και τον εφοδιασμό τους με σχοινί, συσκευή φωτισμού και λοιπά, 
εφαρμόζονται οι διατάξεις των κανονισμών για τα σωστικά μέσα των 
πλοίων, που ισχύουν κάθε φορά. 

Άρθρο 3 

Η απόφαση αυτή, που ισχύει από της υπογραφής της, να δημοσιευθεί 

στην Εφημερίδα της Κυβερνήσεως. 

Αθήνα, 27 Ιουλίου 1992 

Ο ΥΠΟΥΡΓΟΣ 

ΑΡΙΣΤΟΤΕΛΗΣ ΠΑΥΛΙΔΗΣ 

-♦- 

Αριθ. 77523/4848 (10) 

Τροποποίηση της 330/56/15.1.1992 απόφασης του Γενικού Γραμ¬ 
ματέα του Υπουργείου Περιβάλλοντος, Χωροταξίας και Δημοσίων 
Έργων «συγκρότηση Κεντρικού Συμβουλίου Χωροταξίας, Οικισμού 
και Περιβάλλοντος» (ΦΕΚ 31/Β’). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 19 παρ. 3 του Ν. 1476/1984 «διορι¬ 
σμός σε μόνιμες θέσεις του προσωπικού με σχέση εργασίας ιδιωτικού δι¬ 
καίου του δημοσίου, των Ν.Π.Δ.Δ., των Ο.Τ.Α. και άλλες διατάξεις» 
(ΦΕΚ 137/Α - ). 

2. Τις διατάξεις των άρθρων 21 και 22 του Π. Δ/τος 51/1988 «Ορ¬ 
γανισμός Υπουργείου Περιβάλλοντος, Χωροταξίας και Δημοσίων Έρ¬ 
γων» (ΦΕΚ 19/Α’). 

3. Την 51297/1790/17.2.1992 κοινή απόφαση του Υπουργού 
Προεδρίας της Κυβέρνησης και του Υφυπουργού Περιβάλλοντος, Χω¬ 
ροταξίας και Δημοσίων Έργων (ΦΕΚ 222/Β') «τροποποίηση της 
οικ.75724/1151/1983 απόφασης των Υπουργών Προεδρίας της Κυ¬ 
βέρνησης και Χωροταξίας, Οικισμού και Περιβάλλοντος «κωδικοποί¬ 
ηση, τροποποίηση και συμπλήρωση συλλογικών οργάνων γνωμοδοτι- 
κής - αποφασιστικής αρμοδιότητας Υπουργείου Χωροταξίας, Οικισμού 
και Περιβάλλοντος σε ενιαίο κείμενο» (ΦΕΚ 767/Β'). 

4. Την 92554/2077/17.10.1991 απόφαση του Υφυπουργού Πε¬ 
ριβάλλοντος, Χωροταξίας και Δημοσίων Έργων «Μεταβίβαση αρμο¬ 
διοτήτων του Υφυπουργού Περιβάλλοντος, Χωροταξίας και Δημοσίων 
Έργων στον Γενικό Γραμματέα, στους Γενικούς Διευθυντές και στους 
Προϊσταμένους Διευθύνσεων και Τμημάτων του Υπουργείου Περιβάλ¬ 
λοντος, Χωροταξίας και Δημοσίων Έργων» (ΦΕΚ 858/Β’), αποφασί¬ 
ζουμε: 

1. Το δεύτερο εδάφιο της παραγράφου 2 της 330/56/15.1.1992 
απόφασης του Γενικού Γραμματέα του Υ.ΠΕ.ΧΩ.Δ.Ε. «Σύσταση Κε¬ 
ντρικού Συμβουλίου Χωροταξίας, Οικισμού και Περιβάλλοντος» (ΦΕΚ 
31/Β'), όπως αντικαταστάθηκε με την παρ. 2 της 59728/3099/ 
15.5.1992 όμοιας απόφασης (ΦΕΚ 358/Β’), αντικαθίσταται ως εξής: 

«Γραμματέας του Συμβουλίου ορίζεται η Πολλάκη Ιωάννα του κλά¬ 
δου Δ.Ε. Δακτυλογράφων με Γ' βαθμό, με αναπληρωτή την Αγγελική 
Ζομπανάκη του κλάδου Τ.Ε. με Β' βαθμό.» 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Ιουλίου 1992 
Με εντολή Υφυπουργού 
Ο Γενικός Γραμματέας 
ΒΑΣΙΛΗΣ ΚΟΡΚΟΛΟΠΟΥΛΟΣ 

-♦- 

Αριθ. Φ6/16207/2907 (11) 

Άδεια λειτουργίας (ανανέωση) έπειτα από μηχανολογικό εκσυγχρονι¬ 
σμό και κτιριακή επέκταση εργοστασίου παραγωγής φαρμακευτι¬ 
κών και καλλυντικών προϊόντων της ΑΕ ϋΟΟΤΟΚ ΜΙ0ΗΑΓΙ8, 
στην Κοινότητα Κρυονερίου του Νομού Αττικής. 

Ο ΥΠΟΥΡΓΟΙ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις των Νόμων ΔΚΣΤ/1912, 6422/1934, 3214/ 
1955 και 4481/1965, του Ν.Δ. 1150/1949, του Α.Ν. 207/1967, 
του από 15.10.1922 Β. Δ/τος, του από 16.3.50 Β.Δ., όπως τροπο¬ 
ποιήθηκε και συμπληρώθηκε με το από 24.11.53 όμοιο, του Ν.Δ. 96/ 
2.8.1973, καθώς και του Π.Δ. 396/89 (ΦΕΚ 172/Α716.6.89) για 
τον Οργανισμό της Γενικής Γραμματείας Βιομηχανίας. 


2. Το Π.Δ. 180/90 (ΦΕΚ 64/Α'/11.4.90) περί διορισμού Υπουρ¬ 
γών - Αν. Υπουργών και Υφυπουργών. 

3. Την Κ.Υ.Α. με αριθ. 33361/5.9.91 (ΦΕΚ 703/Β-/5.9.91) 
άρθ. 12 παρ. 13 «μεταβίβαση εξουσίας υπογραφής σύμφωνα με το άρ¬ 
θρο 7 παρ. 1 του Ν. 1943/91». 

4. Τις κοινές αποφάσεις των Υπουργών Βιομηχανίας και Ενέργειας 
και Κοινωνικών Υπηρεσιών με αριθμό 36269/1179/15.1.74 και με 
αριθμό Α6/829/78. 

5. Την απόφασή μας με αριθμό Β.18392/4710/1828/29.3.88 
(ΦΕΚ 232/Β’/22.4.88), με την οποία χορηγήθηκε άδεια λειτουργίας 
στο ανωτέρω εργοστάσιο, διάρκειας μέχρι 22.4.91 για μηχ/τα ισχύος 
70,75 ΗΡ και 29,7 ΚΨ και αξίας 10.425.000 δρχ. 

6. Αίτηση της ΑΕ ϋΟίίΤΟΚ ΜΙΟΗΑΓΙδ από 1.4.1991 για τη χο- 
ρήγηση άδειας λειτουργίας (ανανέωση) έπειτα από μηχανολογικό εκ¬ 
συγχρονισμό και ολοκλήρωση της κτιριακής επέκτασης που εγκρίθηκε 
με το αριθ. 96115/991/Φ6 3.5.90 έγγραφο της Υπηρεσίας μας για 
προσθήκη ενός ορόφου. 

7. Τα σχεδιαγράμματα που έχουν υποβληθεί με την αίτηση, καθώς 
και τα λοιπά δικαιολογητικά στοιχεία. 

8. Την από 5.2.1992 εισήγηση της Υπηρεσίας μας και τη γνωμά¬ 
τευση του Ε.Ο.Φ. με αριθμό 0-478/8η/8.6.92, αποφασίζουμε: 

1. Χορηγούμε άδεια λειτουργίας (ανανέωση) πενταετούς διάρκειας 
έπειτα από μηχανολογικό εκσυγχρονισμό και κτιριακή επέκταση στο ερ¬ 
γοστάσιο παραγωγής φαρμακευτικών και καλλυντικών προϊόντων της 
ΑΕ ϋΟΟΤΟΚ ΜΙ0ΗΑΓΙ5, όπως αυτό εικονίζεται στα σχεδιαγράμ¬ 
ματα που θεωρήσαμε με την παρούσα απόφασή μας και που έχει τα 
ακόλουθα ειδικότερα στοιχεία: 

α. Θέση: Νομός Αττικής, Κοινότητα Κρυονερίου, οδός 23 χλμ. Ε.Ο. 
Αθηνών - Λαμίας. 

β. Κάτοχος: ΟΟΘΤΟΚ ΜΙΟΗΑΓΙδ Α.Ε. 

γ. Είδος εγκατάστασης: Εργοστάσιο παραγωγής φαρμακευτικών 


και καλλυντικών προϊόντων, 
δ. Ισχύς: 

Κινητήρια: Προηγούμενη: 70,75 ΗΡ. 

Νέα: 29,7 ΗΡ. 

Σύνολο: 100,45 ΗΡ. 

Θερμική: Προηγούμενη: 29,7 ΚΨ. 

Νέα: 8,0 ΚΨ. 

Σύνολο: 37,7 ΚΨ. 


ε. Ατμολέβητες: Κατηγορία ΠΥΔ Π.Π. 

Προηγούμενοι: 

Νέοι: 

Σύνολο: 

στ) Αξία μηχανολογικού εξοπλισμού σε δρχ.: 

Προηγούμενη: 10.425.000 δρχ. 

Νέα: 3.500.000 δρχ. 

Σύνολο: 13.925.000 δρχ. 

2. Η παρούσα άδεια χορηγείται με την επιφύλαξη της τήρησης των 
διατάξεων του από 15.10.1992 Β. Δ/τος «περί χορήγησης αδειών 
ίδρυσης και λειτουργίας πάσης μηχανολογικής εγκατάστασης» και με 
τους εξής όρους: 

α) Να υπάρχουν και να διατηρούνται σε καλή κατάσταση τα ανα¬ 
γκαία μέτρα ασφάλειας για τη ζωή και την υγεία των εργαζομένων 
(π.χ. τοποθέτηση προστατευτικών περιφραγμάτων στα μέρη των μηχα¬ 
νημάτων που κινούνται επικίνδυνα, εξασφάλιση επαρκούς φωτισμού και 
αερισμού στο χώρο εργασίας, πρόχειρο φαρμακείο, τοποθέτηση προστα¬ 
τευτικών κιγκλιδωμάτων προς αποφυγή πτώσης ατόμων κ.λπ.). 

β) Να τηρούνται τα μέτρα πυρασφάλειας που προβλέπονται από τον 
Ειδικό Κανονισμό Πυρασφάλειας με αριθμό 11230 της Πυροσβεστικής 
Υπηρεσίας Αθηνών και να ανανεωθεί εγκαίρως το πιστοποιητικό πυρα¬ 
σφάλειας που λήγει την 5.8.96. 

γ) Να πραγματοποιείται η παραγωγή κάθε φαρμακευτικού προϊό¬ 
ντος μετά από προηγούμενο έλεγχο του ΕΟΦ προς διαπίστωση ότι το 
ανωτέρω εργοστάσιο διαθέτει την απαιτούμενη πληρότητα και επάρκεια 
εγκαταστάσεων, εξοπλισμού και ειδικού προσωπικού για την άρτια πα¬ 
ραγωγή του προϊόντος. 

δ) Να τηρούνται επακριβώς οι υγειονομικοί και λοιποί κανονισμοί 
που ισχύουν για τέτοιας φύσεως εγκαταστάσεις. 

ε) Να τηρείται το άρθρο 305 του Κανονισμού Εσωτερικών Ηλεκτρι¬ 
κών Εγκαταστάσεων. 

στ) Να τηρείται Βιβλίο συντήρησης μηχανολογικών εγκαταστάσεων, 

θεωρημένο από τον Ειρηνοδίκη της περιοχής που βρίσκεται το εργοστά¬ 
σιο, σύμφωνα με το άρθρο 12 του από 16/17.3.1950 Β. Δ/τος. 

3. Η Υπηρεσία μας διατηρεί το δικαίωμα να επιβάλλει την εκτέλεση 
μεταρρυθμίσεων και περιορισμών στην ανωτέρω εγκατάσταση σε κάθε 
περίπτωση που θα διαπιστωθεί ότι είναι αναγκαίο για να εκπληρωθούν 
οι επιδιωκόμενοι σκοποί που προβλέπονται από το άρθρο 2 του από 
15.12.1992 Β. Δ/τος. 

4. Για την απαιτούμενη σύμφωνα με τις διατάξεις των σχετικών από 
16.3.1950 και 24.11.1953 Β. Δ/τος, καθώς και του 902/75 Π. Δ/ 
τος υπεύθυνη επίβλεψη της λειτουργίας της,ανωτέρω εγκατάστασης, 
πρέπει να χρησιμοποιηθεί πρόσωπο που να έχει τα προβλεπόμενα από 
τις διατάξεις αυτές προσόντα. 

5. Η παρούσα άδεια μεταβιβάζεται μόνο με έγκριση των Υπουργείων 
Βιομ/νίας, Ενέργειας και Τεχνολογίας και Υγείας και Πρόνοιας. Χωρίς 
αυτή την έγκριση, η επιχείρηση δεν μπορεί να λειτουργήσει στο όνομα 
Φυσικού ή Νομικού Προσώπου άλλου εκτός του ανωτέρω αναφερομέ- 
νου. 

6. Η παρούσα άδεια δεν απαλλάσσει την ενδιαφερόμενη Εταιρεία από 
την υποχρέωση να εφοδιααθεί με άλλη άδεια αν από άλλες διατάξεις 
προκύπτει αντίστοιχη υποχρέωση. 

Γραμμάτια: 

Για τη χορήγηση της ανωτέρω άδειας εκδόθηκαν τα παρακάτω 
γραμμάτια: 

α) Εθν. Γρ. Νο 329634 (18.468 δρχ.). 
β) Εθν. Γρ. Νο 341852 (529 δρχ.). 
γ) Εθν. Γρ. Νο 341853 (1.539 δρχ.). 
δ) ΔΟΥ ΙΕ Αθ. Νο 2215068 (9.500 δρχ.). 
ε) ΔΟΥ ΙΕ Αθ. Νο 2214681 (1.710 δρχ.). 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 28 Ιουλίου 1992 

Με εντολή Υπουργών 

ΟΙ ΓΕΝΙΚΟΙ ΔΙΕΥΘΥΝΤΕΣ 

ΣΤΗΡΙΞΗΣ ΤΗΣ ΒΙΟΜΗΧΑΝΙΑΣ ΥΓΕΙΑΣ 

ΑΠ. ΓΕΩΡΓΑΚΟΠΟΥΛΟΣ ΔΗΜ. ΧΑΝΙΩΤΗΣ 

-♦- 

Αριθ. Α 23225 (12) 

Σύσταση ίδιου Νομικού προσώπου στην Κοινότητα Αιγών Ν. Αχαΐας με 
την επωνυμία «Σχολική Επιτροπή Δημοτικού Σχολείου Αιγών». 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις: 

α) Την παρ. 8-15 του άρθρου 5 του Ν. 1894/1990 «για την Ακαδη¬ 
μία Αθηνών και άλλες εκπαιδευτικές διατάξεις» (ΦΕΚ ΙΙΟ/Α'), και 
β) Του άρθρου 187 του Δημοτικού και Κοινοτικού Κώδικα (Π.Δ. 
323/1989, ΦΕΚ 146/Α - ). 

2. Την αριθ. 33/91 απόφαση του Κοινοτικού Συμβουλίου Αιγών για 
σύσταση σχολικής επιτροπής, αποφασίζουμε: 

1. Συνιστούμε ίδιο νομικό πρόσωπο στην Κοινότητα Αιγών Νομ. 
Αχαΐας με την επωνυμία «Σχολική Επιτροπή Δημοτικού Σχολείου Αι¬ 
γών». 

Η συνιστώμενη με την απόφαση αυτή Σχολική Επιτροπή διοικείται 
από 5μελές Διοικητικό Συμβούλιο, αποτελούμενο από: 

α) Τον εκάστοτε Πρόεδρο της Κοινότητας Αιγών, ως Πρόεδρο, 
β) Το εκάστοτε Διευθυντή του Δημοτικού Σχολείου, ως μέλος, με τον 
αναπληρωτή του. 

γ) Δύο (2) Συμβούλους της Κοινότητας Αιγών, ως μέλη, και 
δ) Έναν εκπρόσωπο του Συλλόγου Γονέων και Κηδεμόνων, του Δη¬ 
μοτικού Σχολείου Αιγών, ως μέλος. 

2. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της θητείας της κοινοτικής περιόδου 1991- 
1994. 

3. Το Διοικητικό Συμβούλιο της Σχολικής Επιτροπής εκλέγει τον 
Αντιπρόεδρο και τον Γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται, για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 
β) Η αμοιβή καθαριστριών. 


γ) Η εκτέλεση έργων για επισκευή και συντήρηση των σχολείων και 
του κάθε είδους εξοπλισμού τους. 

δ) Η εισήγηση προς τις αντίστοιχες Διευθύνσεις Πρωτοβάθμιας και 
Δευτεροβάθμιας Εκπαίδευσης για τον εφοδιασμό από τον Οργανισμό 
Σχολικών Κτιρίων των Σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων, και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές, κληροδοσίες. 

6. Το Νομικό Πρόσωπο εκπροσωπείται στο δικαστήριο και σε κάθε 
άλλη αρχή από τον Πρόεδρο του Διοικητικού Συμβουλίου και, όταν αυ¬ 
τός απουσιάζει ή κωλύεται, από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήαεως. 

Πάτρα, 23 Ιουλίου 1992 

Ο Νομάρχης κ.α.α. 

Ο Διευθυντής 
ΤΡ. ΠΑΝΙΤΣΑΣ 

-♦- 


Αριθ. ΔΕ 12143 (13) 

Τροποποίηση του Οργανισμού Εσωτερικής Υπηρεσίας της Κοινότητας 
Κρητηνίας Ν. Δωδεκανήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 


Έχοντας υπόψη: 

1. Τις διατάξεις του άρθρου 12 του Ν. 1188/81 «περί κυρώσεως 
του κώδικος περί καταστάσεως προσωπικού Οργανισμών Τοπικής 
Αυτ/σης», σε συνδυασμό με τις όμοιες του άρθρου 26 του Ν. 1832/89. 

2. Τις όμοιες του Ν. 1586/86 «βαθμολογική διάρθρωση των θέ¬ 
σεων του Δημοσίου, ΝΠΔΔ και ΟΤΑ και άλλες διατάξεις». 

3. Την οικονομική κατάστασή της και τις πραγματικές ανάγκες σε 
προσωπικό αυτής, όπως προκύπτουν από τα στοιχεία του φακέλλου. 

4. Τη σύμφωνη γνωμοδότηση του Υπηρεσιακού Συμβουλίου, του άρ¬ 
θρου 14 του Ν. 1586/86, που διατυπώθηκε στο αριθ. 3/6.7.92 Πρα¬ 
κτικό του, θέμα 19ο. 

5. Την αριθ. 18/92 απόφαση του Κοινοτικού Συμβουλίου Κρητη¬ 
νίας περί τροποποιήσεως του Ο.Ε.Υ. της Κοινότητας Κρητηνίας. 

6. Τις διατάξεις το άρθρου 164 του Π. Δ/τος 323/89, αποφασί- 
ζουμε: 

Εγκρίνουμε την αριθ. 18/1992 απόφαση του Κοινοτικού Συμβου¬ 
λίου Κρητηνίας, με την οποία τροποποιείται ο Οργανισμός Εσωτερικής 
Υπηρεσίας της Κοινότητας Κρητηνίας, με την προσθήκη στην παρά¬ 
γραφο Α του άρθρου 2 του ισχύοντος ΟΕΥ μίας επιπλέον θέσης Διοικη¬ 
τικού υπαλλήλου, ως κάτωθι: 


Άρθρο 2 

Α. ΜΟΝΙΜΟ ΠΡΟΣΩΠΙΚΟ 
Α) Κλάδος ΔΕΙ Διοικητικού: 

Δύο (2) θέσεις με βαθμούς Γ-Α. 

Κατά τα λοιπά, ισχύει ο Ο.Ε.Υ. της Κοινότητας Κρητηνίας, όπως 
αυτός ψηφίστηκε με την αριθ. 5/1988 απόφαση του Κοινοτικού Συμ¬ 
βουλίου, που εγκρίθηκε με την αριθ. 3744/1988 όμοια της Νομαρχίας 
Δωδεκανήσου και δημοσιεύθηκε στο ΦΕΚ 216/Β'/21.4.1988. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 30 Ιουλίου 1992 

Ο Νομάρχης κ.α.α. 

Ο Διευθυντής 
Γ. ΣΩΤΗΡΟΠΟΥΛΟΣ 

Αριθ. 17010 (14) 

Σύσταση ίδιου Νομικού Προσώπου στην Κοινότητα Μαντουδίου του 
Νομού Εύβοιας με την επωνυμία «ΚΟΙΝΟΠΝΕΥΜΑΤΙΚΟ ΚΕ¬ 
ΝΤΡΟ ΚΟΙΝΟΤΗΤΑΣ ΜΑΝΤΟΤΔΙΟΤ ΕΥΒΟΙΑΣ». 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις των άρθρων 175, 187 του Π.Δ. 323/89 που αφο¬ 
ρούν σύσταση Νομικών Προσώπων ΟΤΑ. 

2. Την 127/92 απόφαση Κοιν. Συμβουλίου Μαντουδίου που αποφα¬ 
σίζει την σύσταση των πιο πάνω Νομ. Προσώπων, αποφασίζουμε: 

1. Συνιστούμε στην Κοινότητα Μαντουδίου του Νομού Εύβοιας ίδιο 
Νομικό Πρόσωπο με την επωνυμία «ΚΟΙΝΟΠΝΕΥΜΑΤΙΚΟ ΚΕ¬ 
ΝΤΡΟ ΚΟΙΝΟΤΗΤΑΣ ΜΑΝΤΟΥΔΙΟΥ ΕΥΒΟΙΑΣ». 

Το συνιστώμενο με την απόφαση αυτή Νομικό Πρόσωπο διοικείται 
από επταμελές (7) Διοικητικό Συμβούλιο το οποίο απαρτίζεται από 
τους: 

α) Τον εκάστοτε Πρόεδρο της Κοινότητας, ως πρόεδρο με αναπλη¬ 
ρωτή το νόμιμο αναπληρωτή του. 

β) Δύο (2) Κοινοτικούς Συμβούλους της πλειοψηφίας με αναπληρω¬ 
τές τους αντίστοιχα (2) δύο Κ.Σ. 

γ) Έναν (1) Κοινοτικό Σύμβουλο της μειοψηφίας με αναπληρωτή 
αντίστοιχα έναν (1) Κοιν. Σύμβουλο της μειοψηφίας. 

δ) Τον εκάστοτε Πρόεδρο του Εκπολιτιστικού Συλλόγου Μαντουδίου 
με αναπληρωτή τον εκάστοτε ταμία του συλλόγου. 

ε) Τον εκάστοτε Πρόεδρο του Αθλητικού Συλλόγου Μαντουδίου με 
αναπληρωτή τον εκάστοτε ταμία του συλλόγου. 

ζ) Τον εκάστοτε Δ/ντή του 1ου Δ.Σ. Μαντουδίου με αναπληρωτή τον 
εκάστοτε Δ/ντή του 2ου Δ.Σ. Μαντουδίου. 

2. Το Διοικητικό Συμβούλιο εκλέγει τον Αντιπρόεδρο και τον Γενικό 
Γραμματέα τον μεταξύ των μελών του. 

3. Η θητεία του Δ.Σ. ακολουθεί την κοινοτική περίοδο. 

4. Σκοπός του Νομικού Προσώπου είναι: 

α) Η επιδίωξη της παροχής των μέσων και των ευκαιριών για τη με¬ 
γαλύτερη πολιτιστική και πνευματική ανάπτυξη των δημοτών και την 
ψυχαγωγία τους. 

β) Η διάσωση, διαφύλαξη και προβολή της πολιτιστικής κληρονο¬ 
μιάς μας και του λαογραφικού και ιστορικού υλικού του Μαντουδίου και 
της περιοχής. 

γ) Η αποπεράτωση του υπό ανέγερση κοινοπνευματικού κέντρου κοι¬ 
νότητας Μαντουδίου. 

δ) Το κοινοπνευματικό κέντρο Κοινότητας Μαντουδίου θα περιλαμ¬ 
βάνει τα εξής τμήματα: 

1) Αίθουσα εκδηλώσεων, ομιλιών, προβολών, κοιν. προβληματισμού 
κ.λπ. 

2) Αίθουσα εκθέσεων, πινακοθήκης ερασιτεχνικής δημιουργίας κ.λπ. 

3) Αίθουσα βιβλιοθήκης προσιτή σ’ όλους τους πολίτες της περιοχής. 

5. ΠΟΡΟΙ ΤΟΥ ΚΟΙΝΟΠΝΕΥΜΑΤΙΚΟΥ ΚΕΝΤΡΟΥ ΕΙΝΑΙ: 
α) Έσοδα λειτουργίας διαφόρων τμημάτων. 

β) Ετήσια επιχορήγηση κοινότητας. 

γ) Πάσης φύσεως εισφορές, δωρεές και κληροδοτήματα. 

δ) Επιχορηγήσεις δημοσίου. 

6. ΠΕΡΙΟΥΣΙΑ 

Περιουσία του κοινοπνευματικού κέντρου θα είναι το υπό ανέγερση 
κτίριο για το σκοπό αυτό. 

7. Το Νομικό Πρόσωπο εκπροσωπείται στο δικαστήριο και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 3 Αυγούστου 1992 
Ο Αναπλ. Νομάρχη 
Δ/ντής Εσωτερικών 
ΔΗΜ. ΚΟΚΚΑΛΑΣ 


Αριθ. ΥΓ/9042 (15) 

Τροποποίηση άδειας ίδρυσης και λειτουργίας Ιδιωτικής Μαιευτικής Γυ- 
ναικολογικής Κλινικής Βασιλείου Γ. Μακρυδήμα. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Την αριθμ. 43701/1.8.1958 απόφασή μας «περί χορήγησης 
άδειας Ίδρυσης Γυναικολογικής Κλινικής». 

3. την αριθμ. 2225/65 απόφαση του Υγειονομικού Κέντρου Ιωαννί- 
νων, «περί χορηγήσεως άδειας λειτουργίας Μαιευτικής - Γυναικολογι- 
κής Κλινικής στον Ιατρό Βασίλειο Μακρυδήμο, όπως τροποποιήθηκε με 
την αριθμ. 49225/73 απόφασή μας». 

4. Το Π.Δ. 247 (ΦΕΚ 93.τ.Α'/21.6.91) «Όροι προϋποθέσεις και 
διαδικασία για την ίδρυση λειτουργία και μεταβίβαση Ιδιωτικών Κλινι¬ 
κών». 

5. Το αριθμ. Α3α/5409/30.6.92 έγγραφο του Υπουργείου Υγείας, 
Πρόνοιας και Κοιν. Ασφαλίσεων. 

6. Την από 22.7.92 αίτηση του Ιατρού Βασιλείου Γ. Μακρυδήμα 
«περί συμμετοχής στην άδεια ίδρυσης και λειτουργίας της ιδιωτικής του 
Κλινικής του γιού του Γεωργίου Β. Μακρυδήμα Ιατρού Μαιευτήρα Γυ- 
ναικολόγου, αποφασίζουμε: 

Τροποποιούμε τις ανωτέρω 2 και 3 σχετικές αποφάσεις μας ίδρυσης 
και λειτουργίας Μαιευτικής - Γυναικολογικής Κλινικής, ως προς την 
επιστημονική Δ/νση αυτής και εγκρίνουμε όπως του λοιπού λειτουργεί 
η Μαιευτική - Γυναικολογική Κλινική επ’ ονόματι των Βασιλείου Γ. 
Μακρυδήμα και Γεωργίου Β. Μακρυδήμα. 

Κατά τα λοιπά οι ανωτέρω αποφάσεις παραμένουν ως έχουν. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 31 Ιουλίου 1992 
Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 
-♦- . 

Αριθ. 14935 (16) ι 

Σύσταση Αναπτυξιακού Συνδέσμου με την επωνυμία «Αναπτυξιακός ί 

Σύνδεσμος ορεινών και μειονεκτικών κοινοτήτων Επαρχίας Φαρσά¬ 
λων Νομού Λάρισας». 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 196 του Π.Δ. 323/1989 (Δ.Κ.Κ.). 

2. Την αριθ. 125/20.5.1984 κοινή απόφαση των Υπουργών Εθνι¬ 

κής Οικονομίας, Εσωτερικών και Χωροταξίας, Περιβάλλοντος και Δη- ■ 
μοσίων Έργων περί προσδιορισμού των Γεωγραφικών Ενοτήτων Νο- | 
μού Λάρισας για σύσταση Αναπτυξιακών Συνδέσμων. ! 

3. την ανάγκη συγκρότησης Αναπτυξιακού Συνδέσμου στη Γεωγρα¬ 
φική Ενότητα που περιλαμβάνει τις κοινότητες Δένδρων Φαρσάλων, Δι- : 
λόφου Φαρσάλων, Καλλιθέας Φαρσάλων, Ναρθακίου, Αχίλλειου και 
Σκοπιάς για να επιτευχθεί η αποτελεσματικότερη συνεργασία των Κοι¬ 
νοτήτων αυτών, η συντονισμένη αξιοποίηση των τοπικών πόρων και η 
συγκρότηση της Γεωγραφικής Ενότητας αυτών ως αναπτυξιακού συνό¬ 
λου. 

4. Τις νόμιμα ληφθείσες αποφάσεις των Κ.Σ. με αριθμούς Αχίλλειου 
15/1992, Δένδρων Φαρσάλων 7/1992, Διλόφου Φαρσάλων 16/ 
1992, Καλλιθέας Φαρσάλων 11/1992, Ναρθακίου 8/1992 και Σκο¬ 
πιάς 12/1992 σύμφωνα με τις οποίες συστήνεται Αναπτυξιακός Σύνδε¬ 
σμος για την ολοκληρωμένη ανάπτυξη της περιοχής, αποφασίζουμε: 

1. Συνιστούμε Αναπτυξιακό Σύνδεσμο στο Νομό Λάρισας με την 
επωνυμία: «ΑΝΑΠΤΥΞΙΑΚΟΣ ΣΥΝΔΕΣΜΟΣ ΟΡΕΙΝΩΝ & ΜΕΙΟ¬ 
ΝΕΚΤΙΚΩΝ ΚΟΙΝΟΤΗΤΩΝ ΕΠΑΡΧΙΑΣ ΦΑΡΣΑΛΩΝ ΝΟΜΟΥ 
ΛΑΡΙΣΑΣ» από τις Κοινότητες Δένδρων Φαρσάλων, Διλόφου Φαρσά¬ 
λων, Καλλιθέας Φαρσάλων, Ναρθακίου, Αχίλλειου και Σκοπιάς. 

2. Σκοπός του Συνδέσμου είναι: 

- Η τουριστική αξιοποίηση και γενικότερα η προώθηση αναπτυξια¬ 
κών προγραμμάτων για την ολοκληρωμένη ανάπτυξη της περιοχής σε 
συνεργασία με όλους τους φορείς (Τοπική Αυτοδιοίκηση, Νομαρχία, 
Περιφέρεια, Υπουργεία). 

- Η εκπόνηση χωροταξικού σχεδίου της περιοχής. 

- Η υποβοήθηση των κοινοτήτων του Συνδέσμου στην αξιολόγηση 
των αναγκαίων έργων τεχνικής υποδομής και κοινωνικού εξοπλισμού 
και στον προγραμματισμό υλοποίησής τους. 

- Η μελέτη, κατασκευή, διαχείριση και συντήρηση των έργων τεχνι¬ 
κής υποδομής ή κοινωνικού εξοπλισμού των κοινοτήτων που αναθέτουν 
οι κοινότητες στον Σύνδεσμο με χρηματοδότησή του, από τα έσοδά τους 
ή από πιστώσεις του Προγράμματος Δημοσίων Επενδύσεων καθώς και 
διακοινοτικών έργων τεχνικής υποδομής ή κοινωνικού εξοπλισμού, κα¬ 
τασκευή φραγμάτων και ανόρυξη αρδευτικών γεωτρήσεων. 

- Η εκπόνηση και στη συνέχεια εφαρμογή Τεχνικού Αναπτυξιακού 
Προγράμματος (Τ.Α.Π.). 

- Η συμμετοχή σε τοπικά αναπτυξιακά προγράμματα. 

- Η υποβοήθηση της γεωγραφικής και κτηνοτροφικής καλλιέργειας 
με την εφαρμογή σύγχρονων μεθόδων παραγωγής και εμπορίας. 

- Η κατάρτιση προγραμμάτων για την αξιοποίηση των τοπικών 
πλουτοπαραγωγικών πόρων και την ανάπτυξη των τοπικών παραγω¬ 
γικών δυνάμεων. 

- Η προστασία του φυσικού περιβάλλοντος και η μέριμνα για τη δια¬ 
τήρηση και αξιοποίηση της αρχιτεκτονικής κληρονομιάς και των πολιτι¬ 
στικών παραδόσεων της περιοχής. 

- Η ενημέρωση και επιμόρφωση των κατοίκων της περιοχής με 
στόχο τη διεύρυνση της συμμετοχής τους στην ανάπτυξη του τόπου 
τους. 

- Γενικά η ανάληψη πρωτοβουλιών για την προώθηση της ολοκλη¬ 
ρωμένης τοπικής ανάπτυξης της περιοχής στα πλαίσια της ευρύτερης 
περιοχής Ν. Λάρισας. 

- Η συλλογική μεταφορά, διάθεση και επεξεργασία των απορριμμά¬ 
των της περιοχής. 

- Η μελέτη, κατασκευή, διαχείριση και συντήρηση συστημάτων 
ύδρευσης, αποχέτευσης που αναθέτουν οι κοινότητες στο Σύνδεσμο. 

- Η προμήθεια και διαχείριση συγκοινωνιακών μέσων για την εξυ¬ 
πηρέτηση των κατοίκων της περιοχής. 

- Η συντήρηση των Σχολικών κτιρίων και η μελέτη, κατασκευή, 
διαχείριση και συντήρηση αθλητικών χώρων και χώρων κοινωνικοπο- 
λιτιστικών λειτουργιών διακοινοτικής σημασίας και αξιοπιόηση των αρ¬ 
χαιολογικών χώρων της περιοχής. 

- Η αντιπυρική προστασία και η εκπόνιση προγραμμάτων προστα¬ 
σίας και αξιοποίησης του δασικού πλούτου και των τουριστικών πόρων 
της περιοχής. 


- Η ανάληψη πρωτοβουλιών για την ίδρυση διακοινοτικών επιχειρή¬ 
σεων και μικτών επιχειρήσεων των κοινοτήτων με τους Συνεταιρισμούς 
της περιοχής. 

Για την προώθηση των σκοπών του ο Σύνδεσμος δημιουργεί υπηρε¬ 
σία με το απαραίτητο επιστημονικό, διοικητικό και τεχνικό προσωπικό, 
προμηθεύεται μηχανήματα, τεχνικό εξοπλισμό και γενικά αποκτά το 
απαραίτητο ανθρώπινο δυναμικό και την αναγκαία υλικοτεχνική υπο¬ 
δομή. 

Επίσης συνεργάζεται για την προώθηση των σκοπών του με τους συ¬ 
νεταιρισμούς, τους συλλόγους και τους άλλους κοινωνικούς φορείς της 
τοπικής αυτοδιοίκησης ή του δημοσίου τομέα που ενδιαφέρονται για την 
περιοχή. 

3. Έσοδα του Συνδέσμου είναι: 

- Η ετήσια προσφορά της Κοινότητας - μέλους του Συνδέσμου που 
είναι ίση με το δέκα τοις εκατό (10%) της τακτικής οικονομικής επιχο- 
ρήγησης. 

- Πρόσοδοι από την περιουσία του Συνδέσμου. 

- Πρόσοδοι από τους φόρους, τέλη και δικαιώματα που επιβάλλονται 
υπέρ του Συνδέσμου. 

- Ποσοστό είκοσι τοις εκατό (20%) των κερδών κάθε αμιγούς ή μι¬ 
κτής επιχείρησης ΟΤΑ στην οποία συμμετέχουν κοινότητες του Συνδέ¬ 
σμου. 

- Δωρεές, επιχορηγήσεις και εισφορές από το Δημόσιο ή άλλους φο¬ 
ρείς του δημοσίου τομέα ή άλλα νομικά ή φυσικά πρόσωπα και ιδιαίτερα 
επιχορήγηση από το Νομαρχιακό Ταμείο Ν. Λάρισας βάσει του Ν. 
1416/1984. 

- Επιχορηγήσεις από φορείς του δημοσίου τομέα για την εκτέλεση 
έργων, την κάλυψη δαπανών τους και την πληρωμή αποδοχών του προ¬ 
σωπικού τους. 

4. Έδρα του Συνδέσμου είναι η Κοινότητα Ναρθακίου. 

5. Η χρονική διάρκεια του Συνδέσμου είναι πενήντα (50) χρόνια. 

Η παρούσα απόφαση να δημοσιευθεί στην Εφημερίδα της Κυβερνή- 

σεως. 

Λάρισα, 23 Ιουλίου 1992 
Ο Νομάρχης 

ΑΝΔΡΕΑΣ ΕΞΑΔΑΚΤΤΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




